ועדת הכלכלה, כנסת 17, פרוטוקול מספר 90, 2006-10-31 13:30

משה כחלון: שלום לכולם, נושא הישיבה היום הוא הרפורמה ברשות השידור.

משה כחלון: במסגרת חוק ההסדרים הקודם של שנה שעברה עברה הרפורמה של חוק רשות השידור והיא אמורה להיכנס לתוקף ב-1.2.2007 שזה בעוד חודשיים בערך.

משה כחלון: עיקרי הרפורמה יהיו הוצאת עבודה החוצה, 50% מהפקות המקור, 36% מההכנסות אם אני זוכר נכון, איגוד פרישה מרצון - שהעירו לי שזה לא מופיע בחוק אבל זה נאמר בפרוטוקולים, צריך לראות איך מסדרים את זה.

אתי בנדלר: אם אני זוכרת נכון העובדים והאוצר כאחד ביקשו שלא לכלול את זה בחוק.

איתן כבל: נכון.

דובר: העובדים לא ביקשו את זה.

משה כחלון: נגיע לזה, יש פרוטוקולים, הכל מתועד, הכל כתוב.

משה כחלון: היות ומדובר ברפורמה גדולה, רפורמה רצינית אנחנו לא רוצים להגיע ל-1.1.2007 ושם להיתקל בפעם הראשונה בדברים שאינם ברורים.

משה כחלון: חשוב מאוד לכולנו, גם לאוצר, גם לרשות השידור ולעובדים שהרשות תיכנס לשנה החדשה ברגל ימין עד כמה שאפשר ולכן זימנו את הדיון לשמוע מה נעשה עד עכשיו, אם נכנסתם למשא ומתן עם העובדים.

משה כחלון: כי האוצר התחייב להשתתף יחד אתכם בעלויות הפרישה, לשים שקל מול שקל.

משה כחלון: אני חושב שהנושא הזה כבר צריך להיות בעיצומו של תהליך.

משה כחלון: מייד נשמע מהמנכ"ל, מהשר איפה זה עומד.

משה כחלון: בנוסף לבעיות הקבועות שלכם שאתם עובדים ללא ועד מנהל שהוא דבר בעייתי לכשעצמו, לפי דעתי אתם עוברים על החוק יום יום אבל שלא באשמתכם, הפכתם לעבריינים בעל כורחם.

משה כחלון: בלי פיקוח, בלי ועד מנהל שצריך לפקח על כל הפעולות, אבל אני מניח שהדברים האלה נמצאים לקראת הסדרה, לכן אני מבקש מהשר להציג את הדברים, בבקשה.

איתן כבל: אדוני היושב ראש, תודה.

איתן כבל: המנכ"ל, חברי הכנסת, חברים.

איתן כבל: לפני מספר חודשים הצגתי בפניכם את היעדים שאני רואה אותם כנכונים לרשות השידור ואני מתכוון לחזור עליהם כאן ואני מתכוון גם לעמוד בהם.

איתן כבל: אמרתי לכם אז שבכוונתי שבאפריל 2007, אם אנסה להיות לרגע ציורי, הרכבת הזאת שנקראת רשות השידור שלטעמי, וככל שנכנסתי והתעמקתי בעניין הזה התברר לי עומק השבר, שנמצאת אי שם בתהום –צריך להניח אותה על המסילה.

איתן כבל: אני לא יודע אם יהיה אפשר כבר להניע אותה במהירות אבל קודם כל להניח אותה.

איתן כבל: ומאפריל 2007 אני גוזר את הדברים אחורה.

איתן כבל: בימים אלה אנחנו עובדים במקביל על שני מרכיבים מרכזיים.

איתן כבל: מרכיב ראשון שיובא כאן, אני מאוד מקווה לכל המאוחר בעוד כחודש ימים, זאת הצעת חוק שבאה לתקן את חוק רשות השידור.

איתן כבל: הצעת חוק שאחד המרכיבים המרכזיים שלה הוא הסדרת המבנה של רשות השידור והתאמתו למציאות שבה אנו נמצאים, ניתוק הפוליטיקה עד כמה שניתן, לפחות במה שקשור אלי כשר הממונה.

איתן כבל: אני סברתי שראוי לו לשר ממונה שכשהוא בא לעסוק בעניינים ובא לתבוע תביעות מהמערכת יתחיל אותה אצלו במובן של: קשוט עצמך בטרם תקשוט אחרים.

איתן כבל: כפי שאמרתי אני מניח שזה יהיה בפני ועדת הכלכלה או ועדה משותפת לכלכלה וחינוך או כל אפשרות כזו או אחרת שיוחלט עליה.

איתן כבל: במקביל, אני מקווה, זה נמצא כבר בתהליך, שלכל המאוחר תוך חודש ימים יהיה ועד מנהל חדש לרשות השידור.

איתן כבל: אנחנו עוברים עכשיו את התהליך הזה, השמות של השלמת המליאה נמצא בתהליך של 150 גופים.

איתן כבל: לא משנה מה גודלם, לא משנה מה השפעתם, לא רציתי להתווכח עם אף אחד – כדי שהדברים ייעשו באופן הכי מסודר, הכי מקובל.

איתן כבל: לכל הגופים האלה הוקצב לוח זמנים ברור.

איתן כבל: אני מניח שבתחילת החודש הבא בעזרת השם בלי נדר, אוכל להציג בפני הממשלה את הוועד המנהל החדש.

איתן כבל: אני רוצה שתדעו שיותר מאשר אני שר ממונה אני היום רואה את עצמי לצערי כרופא בחדר ניתוח שהתפקיד שלו הוא הנשמה.

איתן כבל: ואני מחלק את המערכת הזאת לשני חלקים.

איתן כבל: ואני חוזר ואומר את זה כאן לך אדוני היושב ראש, ולכל הנוכחים: לא תהיה שום פעולה של טלאים בטיפול ברשות השידור.

איתן כבל: אני יודע שהלחץ מתחת לפני השטח קיים, מתקיים להראות כאילו נעשים דברים.

איתן כבל: אני רוצה להזכיר שלפחות 10 שנים אם לא יותר, רשות השידור בדרך כזו או אחרת נמצאת במצוקה קשה מאוד, היא הייתה גם קודם רק מה שהבליט את זה היה פריצתם של הערוצים המסחריים שהעמידו את הרשות מול התנהלות של מערכות אחרות.

איתן כבל: בינתיים גם הערוצים המסחריים מוצאים את עצמם בבעיות אבל זה לא הנושא שעליו אני מופקד וזה גם לא הנושא שאני אמור להתמודד איתו, לפחות לא כאן בוועדה.

איתן כבל: המשמעות היא, עם כל הלחץ, גם שלי כשר, להראות שכאילו נעשות פעולות כאלה ואחרות ועם כל הרצון להראות תזוזות כאלה ואחרות, אני נחוש והבהרתי את זה למנכ"ל ואני אבהיר את זה גם לוועד המנהל שחייבת להיות פעולה מתוך מערכת מסודרת ומאורגנת שעם הקמת הוועד המנהל תצא אל הדרך.

איתן כבל: זה נוגע מציבור העובדים שהייתה לי גם כאן התחייבות כלפיהם על האופן בו נפעל, על פי כללים מסודרים, גם מול האוצר, והאוצר נתן כאן התחייבות והאוצר יעמוד בהתחייבות הזאת.

איתן כבל: אף עובד לא ייזרק לכלבים.

איתן כבל: אני אומר את זה ואומר את זה לפרוטוקול, אבל אני גם לא אאפשר שיהיה מי שיחשוב שנתחיל להיכנס להידיינויות כאלה ואחרות – הניתוח יצליח והחולה ימות.

איתן כבל: יש היום, על פי נתונים, אף אחד לא יודע בדיוק מה הם הנתונים האמיתיים – כ-1800 עובדים.

איתן כבל: גם אם היה מדובר בגוף יחסית בריא – 1800 עובדים למקום שנקרא רשות השידור, לא יכול לשאת את עצמו.

איתן כבל: עם 50% בחוץ, עם 50% בפנים, העסק לא עובד.

איתן כבל: ואני לא בא לדבר סרה באף עובד ואין זו כוונתי ואמרתי את זה גם אז.

איתן כבל: אבל או שעושים את המהפכה או לא.

איתן כבל: אמרתי לכם – קו פרשת המים שמתחתי הוא אפריל 2007.

איתן כבל: ואני אשמח מאוד, אדוני היושב ראש, להיות כאן באפריל 2007 - - -

משה כחלון: זאת אומרת שאתם מבקשים ארכה.

איתן כבל: אין לזה קשר, אני רוצה להזכיר לך, לא קראת את הפרוטוקול.

איתן כבל: האומר דברים בשם אומרם מביא גאולה לעולם?

איתן כבל: אבל התוכנית פרוסה על כ-3 שנים.

איתן כבל: הגונג מתחיל ב-1.1.2007.

איתן כבל: אין המשמעות היא שבחודש הראשון אנחנו כבר צריכים להיות אחרי כל העניין הזה.

איתן כבל: זה צריך להיות ברור.

איתן כבל: אני לא אבצע שום פעולה, עם כל הלחצים, להתחיל להראות שכאילו הדברים נעשים.

איתן כבל: ואנחנו נעשה את זה יחד עם העובדים, יחד עם ההנהלה ויחד עם כל מי שבאמת רוצה בטובת השידור הציבורי.

איתן כבל: אני מאמין שחייב להיות שידור ציבורי.

איתן כבל: אני מאמין שיש לנו את היכולת להעמיד את השידור הציבורי על הרגליים, אני מאמין בזה בכל ליבי.

איתן כבל: ואני מתכוון גם לעשות זאת, תודה.

משה כחלון: תודה רבה.

משה כחלון: השר נתן לנו את המדיניות הכללית, אולי אתה אדוני מנכ"ל רשות השידור תוכל לחדש לנו מה נעשה עד עכשיו לקראת הרפורמה שצריכה להתחיל ב-1.1.2007?

מוטי שקלאר: מעבר לדברים שאמר השר, השר גם יכול לומר כמעט את הכל.

מוטי שקלאר: צריך לזכור, כדי לבצע את הרפורמה ועל מנת שזה לא יהיה מס שפתיים, שהרפורמה תהיה רצינית, אתה יכול לעשות את זה רק על ידי זה שאתה באמת בוחן מהתחלה את כל הצרכים של רשות השידור והמשמעות של החקיקה ש-36% מההפקות יהיו מבחוץ.

מוטי שקלאר: לשם כך צריכים רק ייעוץ.

מוטי שקלאר: אנחנו נמצאים במעין מיני מכרז, מקבלים כמה הצעות מחברת ייעוץ שתיכנס לעובי הקורה.

מוטי שקלאר: צריך לזכור דבר נוסף, אני אומר את זה בצורה הכי מפורשת וכדאי שאנשי האוצר ישמעו את הדברים: התקציב הנוכחי של רשות השידור אחרי שהוא קוצץ ב-30% ואמור להיות מקוצץ בהמשך ב-5%, כשאני משווה את זה למה שקורה במדינות דומות למדינת ישראל בהיקף האוכלוסייה שלהן - אנחנו עומדים על שליש פחות או יותר מתקציב במדינות דומות לנו.

מוטי שקלאר: אם אני לוקח את פינלנד, דנמרק וכן הלאה.

מוטי שקלאר: מדינות שהן בנות 4, 5, 6, מיליון תושבים – התקציב המינימלי שלהן לשידור הציבורי הוא מעל 2 מיליארד שקל.

מוטי שקלאר: אנחנו עומדים היום על 730 מיליון וזה אמור להיות פחות בעקבות הקיצוץ הנוסף.

מוטי שקלאר: יתכן מאוד שחברת הייעוץ שניקח ביחד עם העובדים של רשות השידור ימצאו לנכון שמהתקציב הנוכחי רשות השידור לא יכולה להתקיים גם אם נתחיל את תוכנית ההתייעלות ו-X אנשים ייצאו החוצה.

גלעד ארדן: מה השכר הממוצע בפינלנד?

גלעד ארדן: שנדע להשוות באופן יחסי מה כוח הקנייה של פינלנד.

מוטי שקלאר: אני יכול להגיד לך שלעשות טלביזיה ורדיו בפינלנד ובישראל זה פחות או יותר אותו דבר.

דוד טל: גם הרגלי הצפייה אותו דבר?

מוטי שקלאר: הם יחסית דומים ולהיפך, שם לעיתים בערוצים הציבוריים צופים פחות ולמרות זאת הסכומים הללו.

מוטי שקלאר: אני לא רוצה להיכנס לרזולוציה הזאת.

מוטי שקלאר: מה שחשוב זה לבוא ולומר, לשאלתך, אחרי העבודה של חברת הייעוץ שייקח לה להערכתי 3, 4 חודשים לתת את המסקנות הנכונות, יכול להיות שנגיע לפה שהרפורמה צריכה לכלול דברים נוספים ולדון או לשאול את מדינת ישראל: מה היא רוצה מרשות השידור?

מוטי שקלאר: היא רוצה 7 תחנות רדיו כפי שיש היום?

מוטי שקלאר: היא רוצה שיהיו משדרים לתחנות הללו כדי שיצליחו לשמוע אותה בכל המקומות?

מוטי שקלאר: הרי היום יש תחנות רדיו שלא שומעים אותן.

מוטי שקלאר: האם הארכיון נכון שהוא יהיה בתוך רשות השידור?

מוטי שקלאר: כי הוא האוצר ההיסטורי של מדינת ישראל בהרבה מובנים.

משה כחלון: השאלה המתבקשת היא למה לא עשיתם שום דבר עד היום?

משה כחלון: המלחמה נגמרה ברוך השם - - -

מוטי שקלאר: כשאתה צריך להוציא אנשים החוצה ולדעת מה צריך לעשות ואם צריך להוציא וכמה צריך להוציא, הדבר לא נעשה לא ביום ולא ביומיים.

משה כחלון: לא, אני מדבר על המכרז, על חברות הייעוץ.

מוטי שקלאר: משום שלוקח זמן.

מוטי שקלאר: אין לך ועד מנהל, אין לך מליאה - - -

משה כחלון: אז אתה מחכה לוועד המנהל ואחר כך אתה רוצה לעשות את זה?

משה כחלון: זה נראה לי סביר, אם אתה מחכה לוועד המנהל אז זה באמת נראה לי סביר.

מוטי שקלאר: אני יכול לתת לך 20 אלף סיבות למה לא ניתן אחרי חודשיים של עבודה עם המלחמה בפנים, כבר להעמיד כרגע חברת ייעוץ על כל המשתמע מכך ולהתחיל לעבוד.

משה כחלון: לפחות מכרז, משהו.

מוטי שקלאר: המכרז יצא בימים הקרובים מסיבות כאלה ואחרות.

מוטי שקלאר: במקביל, ישנה ועדת התייעלות בתוך ערוץ אחד שאמורה לתת המלצות ויושבת איך מתייעלים תוך כדי התנועה.

מוטי שקלאר: לא מחכים לנושא הזה.

מוטי שקלאר: זו נקודה אחת.

מוטי שקלאר: נקודה שנייה, אני חוזר על הדברים של השר, צריך לזכור, אני אומר לכל היושבים כאן, אין הכוונה גם במהלך 2007 להגיע ליישום המלא של החוק.

מוטי שקלאר: לכן ניתנה גם לך וגם לשר את האפשרות להחליט.

מוטי שקלאר: כמה הפקות יוצאות החוצה כבר ב-2007 וכיוצא בזה.

מוטי שקלאר: אני לא מתייחס להתייעלות ולרפורמה שאתה מדבר שהיא מהיום למחר.

מוטי שקלאר: כשאני עוסק בדיני נפשות אני קצת נזהר, זה הכל.

גלעד ארדן: איווט ליברמן צריך לקבל סמכויות, זה דיני נפשות.

משה כחלון: כל מה שאסטרטגי ואיומי זה של ליברמן, אז גם רשות השידור.

מוטי שקלאר: אני גם לא בטוח, אדוני היושב ראש, שהאוצר כבר מוכן לסיפור הזה.

משה כחלון: אדוני המנכ"ל תודה רבה.

משה כחלון: אני מבין שלא נעשה הרבה וזה חבל.

מוטי שקלאר: מה זה לא נעשה הרבה מבחינתך?

מוטי שקלאר: אני רוצה להבין, אתה חושב שאחרי חודשיים במקום הזה עם כל התחלואים שהוא סוחב במשך 10 שנים, אני יכול לבוא ולומר לך היום שכך וכך עובדים יוצאים היום?

איתן כבל: אדוני המנכ"ל, ברשותך, כיוון שהדברים נעשו, הם עבדו בחיש גד קודם, הכל היה כמעט מהיום להיום, עם קטנועים העבירו את הרפורמות.

איתן כבל: לכן מתפלא היושב ראש, למה זה לא קורה כמו שזה קרה עד היום?

גלעד ארדן: היושב ראש יכול לדרוש סטנדרטים גבוהים יותר.

גלעד ארדן: דווקא ממך כשר צעיר, נמרץ הוא מצפה ליותר.

משה כחלון: אני רוצה להודיע פה לשר ולמנכ"ל, ככנסת שמפקחת על עבודת הממשלה, דבר צנוע אני רוצה מכם: תהיו דבקים לחוק.

איתן כבל: חד משמעית.

משה כחלון: אתה כרגע עובר על החוק.

איתן כבל: סליחה, אני לא עובר על שום חוק.

משה כחלון: אתה כרגע ב-120 מיליון שקל גירעון.

משה כחלון: מי אישר לך את הגירעון הזה?

איתן כבל: המנכ"ל הקודם.

משה כחלון: המנכ"ל הקודם?

איתן כבל: מי שנלחמת פה עליו ונשכבת פה על הגדר.

איתן כבל: סליחה, אני נשכבתי על הגדר?

משה כחלון: על מה אתה מדבר?

משה כחלון: בלי רמזים.

איתן כבל: אני נלחמתי עליו או אתה?

איתן כבל: מי הביא את זה ל-120 מיליון שקל?

איתן כבל: לא יעזור לך שום דבר.

איתן כבל: על מה אתה מדבר?

איתן כבל: בחייך.

איתן כבל: אתה רוצה להביא את זה לעניין פוליטי?

איתן כבל: בבקשה.

משה כחלון: אנשים משלמים אגרת טלביזיה, אני רוצה לדעת מי מפקח על הכסף הזה שאנשים מסכנים משלמים?

משה כחלון: מי מפקח על ההוצאה שלהם, השר כבל?

איתן כבל: אני מציע לך להירגע.

משה כחלון: אני רוצה תשובה.

איתן כבל: קודם כל, אין לך מה לחשוש.

איתן כבל: יש אנשים שמפקחים טוב יותר מאשר כשאתה הגנת על אנשים שפיקחו אז.

משה כחלון: אדוני, זו דמגוגיה.

איתן כבל: אל תאמר לי דמגוגיה.

איתן כבל: אתה רוצה להתעמת?

איתן כבל: אתה רוצה להסיט את הנושא.

איתן כבל: לא אתן לך, בכל הכבוד.

איתן כבל: יש תוכנית ואנחנו נבצע אותה ונשמור על העובדים הטובים, ונפעל על פי תוכנית מסודרת.

משה כחלון: במסגרת סיסמאות זה מעולה.

איתן כבל: אני זה שאצטרך לתת את הדין על ההתנהלות שלי.

משה כחלון: בבקשה, אתה בינתיים לא נותן.

איתן כבל: בסדר גמור.

איתן כבל: אני אשפט על זה.

איתן כבל: אני אתמודד עם הדברים האלה.

איתן כבל: אתה תביא אותי לכאן מתי שאתה רוצה ואין לי בעיה להגיע כבר בדצמבר שוב ולהגיע בינואר שוב ולהגיע חודש בחודשו.

איתן כבל: אני לא אתחמק.

איתן כבל: אבל אני ארצה להתמודד עם השאלות ולא עם כל מיני משחקים שאתה רוצה להוביל אותי.

איתן כבל: לא יעזור לך שום דבר.

איתן כבל: אתה מדבר איתי כאילו מדובר עכשיו על ה-בי בי סי.

איתן כבל: שכחת איפה אנחנו נמצאים.

איתן כבל: אתה מתחיל לתחקר, מה קורה?

איתן כבל: איך קורה?

איתן כבל: איך קורה, איפה קורה?

איתן כבל: מה אנחנו פה רשות השידור של זימבבאווי?

איתן כבל: אני זוכר אותך פה עוד לפני חצי שנה איך נשכבת כאן על הגדר, איך אמרת שפרחים פורחים ברשות השידור ואיזה מנוולים רוצים להוריד את ראשו של המנכ"ל.

איתן כבל: שכחת את זה, יש פה פרוטוקולים.

איתן כבל: אתה רוצה לבקש ממני לטפל ולהתמודד, בבקשה.

איתן כבל: אני בינואר כשר ממונה אמור להתחיל את הרפורמה.

איתן כבל: והרפורמה תתחיל.

איתן כבל: 10 שנים האנשים ברשות, חלקם הלא קטן סבל מאוד בנסיבות כאלה ואחרות.

איתן כבל: אנחנו נחזיר את רשות השידור להיות שידור ציבורי.

משה כחלון: קודם כל תודה רבה לשר כבל.

משה כחלון: אני רוצה לומר לך שאתה כבוגר ישיבה יודע על מי נאמר מרחיק עדותו.

משה כחלון: מה אתה מספר פה היסטוריה?

משה כחלון: ומה אתה מספר לי על מי הגנתי ועל מי לא הגנתי.

משה כחלון: אני הגנתי על רשות השידור.

משה כחלון: תמיד חשבתי שרשות השידור היא חשובה, אני עדיין חושב שהיא חשובה.

משה כחלון: גם אם משהו חשוב לך ויקר לך ואתה מותח עליו ביקורת ובודק אותו - זה לא אומר שאתה רוצה להרוג אותו.

משה כחלון: אני לא צריך ממך תעודת הכשר ולא ציונים על כל החלטה שלי בכנסת במשך כל הכהונה שלי.

משה כחלון: ולכן כל מה שעשיתי לפחות לפי עניות דעתי עשיתי את הדבר הנכון ביותר ותמיד עמדתי לצידה של רשות השידור והגנתי עליה ולא חשוב מי כיהן באותה תקופה באיזה תפקיד.

משה כחלון: זה דבר אחד.

משה כחלון: דבר שני אני מבקש מנציג האוצר לדווח לנו פה על ההתקדמות אם יש ואם לא, אז מה אתם מתכוונים לעשות, גם בנושא מימון פרישה מרצון שלא הופיע בחוק.

ערן ניצן: אני יכול לספר בקצרה שאנחנו עובדים ביחד עם החברים ברשות השידור, יש בעיה אמיתית ברשות השידור וצריך לפתור אותה.

ערן ניצן: ברור לנו שהפיתרון יבוא ביחד בעזרת הממשלה שהביעה את הנכונות שלה לא רק בפרוטוקולים פה אלא גם בפני הנהלת הרשות והשר הממונה שאנחנו מוכנים לבוא ולהקציב את הסכומים, לטפל טיפול אמיתי ברשות השידור.

ערן ניצן: יחד עם זאת האמירה זו שלנו לוותה כל הזמן באמירה מקבילה שאומרת שכל עוד אין שינוי במצב רשות השידור או אין תוכנית הבראה ברורה ברשות השידור, הממשלה בוודאי מנועה מלהזרים כספים לתוכה.

ערן ניצן: הכספים שיוזרמו יהיו חלק מתוכנית ההבראה.

ערן ניצן: מצבה של רשות השידור הוא בעייתי גם מבחינה של אישורים.

ערן ניצן: אני מניח שאנשי הרשות יוכלו להגיד את זה.

ערן ניצן: לרשות השידור לא אושר תקציב לשנת 2006, זה בגלל בעיה של מוסדות הרשות שבעצמה לא העבירה טיוטות לאישור שר האוצר מהטעמים שלהם.

ערן ניצן: קיבלנו טיוטות ראשוניות של תקציב לא מאוזן, שיהיה ברור לכל הנוכחים שאנחנו לא יכולים להעביר לשר האוצר לאישור תקציב לא מאוזן.

ערן ניצן: מהסיבה הזאת לא שר האוצר וגם לא ועדת כספים, אם אני טועה תקנו אותי, לא אישרו את תקציב רשות השידור ל-2006, זה גם דבר שדורש פיתרון.

ערן ניצן: אנחנו כן צריכים להתחיל כבר עכשיו כדי לעמוד בו בתקציב 2007.

ערן ניצן: אני מזכיר שחוק יסודות התקציב קובע שצריך להעביר הצעה עד 30 יום לפני תחילת השנה.

ערן ניצן: אנחנו נעביר דרישה כזאת לרשות.

ערן ניצן: יש פה קושי אמיתי ליישם את הוראות החוק.

ערן ניצן: לגבי המצב של הרשות כמו שהועבר אלינו, אשמח אם יתקנו אותי, אנחנו בסך הכל עובדים על הדברים ביחד, הרשות צפוייה לגירעון בשנת 2006 של קרוב ל-100 מיליון שקל.

ערן ניצן: זה בוודאי דבר שמאכזב אותנו לאור העובדה שעל אף הקיטון מהכנסות מסיבות שונות, גם הקיטון בעד אגרה וגם המלחמה וגם כי פחות מפרסמים, מסיבות שונות למרות שההכנסה יורדת ההוצאות לא רק שאינן יורדות אלא בסעיפים רבים אפילו גדלות.

ערן ניצן: במצב הזה אנחנו בוודאי לא מסוגלים להמשיך.

ערן ניצן: בנוגע למה שנאמר על תוכנית פרישה.

ערן ניצן: אנחנו זקוקים לרשות כדי ליישם את תוכניות הפרישה.

ערן ניצן: לא נצליח לעשות את זה לבד, אנחנו גם לא רוצים לעשות את זה לבד.

ערן ניצן: אנחנו זקוקים שהרשות תעביר לנו תוכנית ברורה כיצד היא רוצה להפריש אנשים.

ערן ניצן: אנחנו נעשה מצידנו כל מאמץ עם אינטרסים שונים בתוך האוצר.

משה כחלון: לא צריך מאמץ, יש התחייבות שלכם, שקל מול שקל.

ערן ניצן: אני לא רוצה להיכנס למספרים, בכוונה אני לא אומר שקל מול שקל, זה לא אינטרס של אף אחד שנגיד את המספרים.

ערן ניצן: אני אומר שהנכונות לשבת על תוכנית הבראה ברשות היא מלאה באגף התקציבים, היא מלאה אצל הממונה על השכר, היא מלאה אצל משרד האוצר כולו וכל הממשלה.

ערן ניצן: נשב ביחד, נצליח לעשות את התוכנית הזאת כדי ליישם בסוף את מה שאני חושב שהכי חשוב, את הדרישות האלה שחלות על רשות שידור כמו שהן חלות על הרשות השנייה, את הדרישות האלה של להעביר 160 מיליון שקל מהאגרה למימון ההפקות הישראליות.

ערן ניצן: את הדרישות האלה להפוך בסוף את רשות השידור מבית הפקה לבית שידור.

דובר: להפריט אותה.

ערן ניצן: אני לא אמרתי את המילה להפריט.

משה כחלון: תודה.

משה כחלון: חבר הכנסת גבאי, בבקשה.

אליהו גבאי: יש לברך על כך שיש שר שכל כולו נתון לרפורמה הזאת ולכן אם הוא מתמסר רק לנושא הזה אין ספק שהוא יוכל להראות בהקדם תוצאות.

אליהו גבאי: העניין של פיטורין חייב להיות בזהירות מרובה.

אליהו גבאי: פה מדובר באנשים שעבדו שנים רבות והשקיעו את החיים שלהם בעבודה, אי אפשר לעשות את השינויים האירגוניים כאשר מדובר בנפשות פועלות בחפ לאפ ובמהירות האפשרות.

אליהו גבאי: זה חייב להיות בזהירות ושאנשים לא יזרקו סתם לרחוב.

אליהו גבאי: חייבים להתחשב בנתונים האלה.

אליהו גבאי: רשות השידור צריכה כאן לעשות קצת חושבים כאשר חותמים חוזים עם אנשים שלוקחים חוזים מנופחים.

אליהו גבאי: זה לא בהכרח אנשים יצירתיים או אנשים שמביאים איכות אלא יש להם פופולריות וצריך לא להתחרות בערוץ 2 בחוזים שמנים, צריך לקחת את זה בחשבון בתקציבים בחוזים הבאים לשנים הבאות.

אליהו גבאי: אבל אין ספק שאם רוצים רפורמה חייבים להזרים כסף, אי אפשר לבקש חידושים ותוכניות בלי הזרמת כסף וצריך לחשוב על דרך להתחיל לנוע אחרת אתה מביא למצב שהסוס יתרגל לא לאכול ובסוף הוא ימות.

אליהו גבאי: לגבי הוועד המנהל, מאוד חשוב לבחור, גם אם עושים חוזים עם אנשים, כדי שרשות השידור תהיה מאוזנת שלצערי בשנים עברו הם לא היו מאוזנים בכל התחומים.

אליהו גבאי: אני מקווה שברפורמה הזאת יוכלו לנצל את מיטב הכוחות שצמחו שם בחלקם כדי להביא אותם לידי תועלת בתוך הרשות ושיועילו כמיטב יכולתם לתרום לרשות השידור.

אליהו גבאי: בכל העולם רשות השידור הציבורי מקבלת הקצבות מהממשלה, מן הראוי שגם הרשות הזאת תקבל את הכסף המגיע לה אבל עם פיקוח כדי שתהיה גם איכות וגם איזון בדעות כדי שלא יהיה חד צדדי.

משה כחלון: תודה רבה, חבר הכנסת סוויד, בבקשה.

חנא סוייד: אומנם אנחנו יושבים בוועדת הכלכלה ומן הסתם כל נושא שנידון כאן אז מתחילים בוודאי עם ההיבט הכלכלי והכספי שלו.

חנא סוייד: כמובן שזה עניין חשוב, עניין ההקצבה, עניין הגירעונות, לא פחות חשוב עניין העתיד של העובדים ברשות השידור ומה העתיד שלהם ומה יקרה איתם כשהשר אמר שהוא לא ייתן לזרוק אותם לכלבים.

חנא סוייד: זו אמירה קצת קיצונית, אפשר גם לפטר אותם ולא לזרוק אותם לכלבים אבל אלו נושאים בהחלט חשובים.

חנא סוייד: אם אנחנו מדברים על רפורמה ברשות השידור בוודאי צריך להסתכל על הצדדים התוכניים שנמצאים ברפורמה.

חנא סוייד: והם לא פחות חשובים מההיבטים הכספיים.

חנא סוייד: בבוקר היה כאן דיון על נושא אחר שמאוד קשור לנושא שאנחנו דנים בו כעת.

חנא סוייד: אין ספק שרשות שידור זה משאב ציבורי.

חנא סוייד: בחלוקה של משאב ציבורי בוודאי שצריכה להיות החובה של השוויון והיא חובה על פי חוק והיא חובה חוקתית אפילו ואני מדבר על הקטע שמכוון או הקטע של פעילות רשות השידור כלפי האוכלוסייה הערבית.

חנא סוייד: אני מדבר על מצב עובדתי שגם העובדים ברשות השידור, גם במחלקות שמטפלות בשידור לאוכלוסייה הערבית הם בכלל לא מרוצים, הם יודעים שאף אחד לא צופה בהם.

חנא סוייד: גם הקטעים שישנם ברשות השידור כמו ערוץ 33 כפי שאמרתי בבוקר, הם בכלל לא מכוונים לאוכלוסיה הערבית בישראל ונאמר כבר שהם אמורים להתחרות עם אל ג'זירה וליצוא לחו"ל.

חנא סוייד: לכן זה הרגע המתאים במסגרת רפורמה לדבר עליו ולהתעסק איתו ושההקצאה מתוך המשאב הציבורי הזה תהיה גם שוויונית כלפי האוכלוסייה הערבית וזה צריך להיות מעוגן בחוק ולא רק בכוונות הטובות של השר.

חנא סוייד: השר היום הוא שר ואני מאמין שיש לו כוונות טובות, מחר הוא יכול להיות לא שר.

משה כחלון: הוא יכול גם להתקדם, הוא יכול גם להיות שר מסחר ותעשייה למשל.

חנא סוייד: הדבר הראשון שאני רוצה לברר הוא האם הרפורמה בנויה על הדוח של ועדת דינור?

חנא סוייד: אנחנו יודעים שבוועדת דינור יש המלצה מפורשת להקים ערוץ ערבי.

חנא סוייד: האם זה מיושם?

חנא סוייד: האם יש כוונה ליישם אותו במסגרת הרפורמה - - -

איתן כבל: המרכיב המרכזי - - - חנסו אתה אחר כך תתייחס כפי שאתה רואה לנכון אבל זה מרכיב חשוב בוועדת דינור ואני יודע שהממשלה סמכה את ידה על הדוח של ועדת דינור.

איתן כבל: דבר שני זה ייצוג הולם.

איתן כבל: ייצוג הולם גם בוועד המנהל, מועצת המנהלים כפי שהיא נקראת כרגע וגם בנתח השידורים המכוונים כלפי האוכלוסייה הערבית לא רק בחדשות אלא גם בתכנים תרבותיים, חברתיים, כלכליים, כשהכוונה שלהם גם לראות וגם להיראות.

איתן כבל: גם לשקף מה שקורה באוכלוסייה הערבית וגם להעביר לאוכלוסייה הערבית מה שיש בכלל המדינה.

איתן כבל: זו הפעולה האינטגרטיבית.

אליהו גבאי: השידור בערבית היה משדר הרבה לארצות ערב ובשנים עברו או מאז הסכם אוסלו הפסיקו וזה היה אחד הכלים החשובים ביותר לתת לארצות ערב על מה שנעשה באזורנו.

אליהו גבאי: כעת ניזונים רק מתעמולה ארסית איסלאמית אנטישמית.

חנא סוייד: תתחיל בבית.

ג'מאל זחאלקה: ראשית צריך לשמור על השידור הציבורי ולחזק אותו, אי אפשר להפוך הכל למסחרי.

ג'מאל זחאלקה: אני חושב שדווקא כשיש ערוצים מסחריים צריך לחזק את השידור הציבורי.

ג'מאל זחאלקה: זה אל"ף בי"ת, כי הוא צריך להתחרות איתם.

ג'מאל זחאלקה: אתה לא יכול לתת לו למות בהדרגה, פשוט לא לתקצב אותו ולא לעשות את הרפורמות הדרושות ואז הוא נחלש.

ג'מאל זחאלקה: יש דברים שהערוצים המסחריים לא יעשו וכך השידור הציבורי בכל העולם.

ג'מאל זחאלקה: כך זה באמריקה, בכל ארץ בעולם יש שידור צבורי שמפיץ תרבות.

ג'מאל זחאלקה: כמו שמתקצבים תיאטראות ומפעלי תרבות גם שידור שהוא הרבה יותר פופולרי ומגיע לאוכלוסיות הרבה יותר רחבות.

ג'מאל זחאלקה: הציבור הערבי בארץ, אדוני היושב ראש וכבוד השר, משלם אגרה - - -

אליהו גבאי: מעט מאוד.

חנא סוייד: אתה שולף ישר ואומר: מעט מאוד.

חנא סוייד: מה זה?

חנא סוייד: עשית תחקיר על זה?

ג'מאל זחאלקה: מי שלא משלם מעקלים לו טלביזיה, מעקלים לו רכב - - -

אליהו גבאי: המעקלים לא מעיזים להיכנס לשם.

ג'מאל זחאלקה: זה מצב בלתי אפשרי.

ג'מאל זחאלקה: אומרים האזרחים הערבים, על מה אני צריך לשלם אגרה?

ג'מאל זחאלקה: אנחנו לא מקבלים שום תמורה בעד האגרה - - -

משה כחלון: לכן הם לא משלמים.

ג'מאל זחאלקה: הם משלמים.

ג'מאל זחאלקה: מאלצים אותם לשלם, הם משלמים בלי רצון.

ג'מאל זחאלקה: ברפורמה, ציפורים קטנות סיפרו לי שהשר מתכוון לשים את העניין של ערוץ ערבי בתחתית סולם העדיפויות של הרפורמה.

איתן כבל: תחליף את המקורות שלך.

אליהו גבאי: תמיד חייבים להגיד על קיפוח.

ג'מאל זחאלקה: אני חושב שצריך ללמוד מלקחי העבר, אי אפשר להפוך את הערוץ הערבי לערוץ של תעמולה אלא לערוץ שישרת את האוכלוסייה הערבית, יחזק את התרבות הערבית ואני חושב שצריך להוסיף למטרות רשות השידור שהציבור היהודי בארץ יכיר את התרבות הערבית.

משה כחלון: תודה.

משה כחלון: תראה לי אחד שלא מכיר חומוס.

ג'מאל זחאלקה: התרבות הערבית זה לא רק חומוס, אמנם אנחנו גאים בחומוס אבל התרבות הערבית זה גם אום כולתום ועבד ווהב ועוד.

משה כחלון: וגם פירוז.

משה כחלון: אביהו מדינה, בבקשה.

משה כחלון: אני לא יודע מה התואר שלך, אני יודע שאתה זמר מעולה ומלחין מהסרטים, בבקשה.

אביהו מדינה: אני פה כדירקטור אקו"ם.

אביהו מדינה: מניסיוני כחבר מליאה של רשות השידור משנת 2000 עד 2005 שמעתי את שניכם מתכתשים ומתנגחים, אתה היושב ראש והשר, על תקציב רשות השידור היה.

משה כחלון: כנראה לא ראית מה זה התנגחות, זה רק ליטוף במצח.

אביהו מדינה: תקציב רשות השידור לפני 3 שנים היה 930 מיליון פלוס.

אביהו מדינה: בא השר הממונה דאז, הוריד הוראה.

אביהו מדינה: צריך לצמצם את התקציב ב-240 מיליון שקל.

אביהו מדינה: יופי שהוא נתן הוראה.

אביהו מדינה: השאלה היא מאיפה.

אביהו מדינה: כאילו רשות השידור החזיקה איזו רצועת שומן שמספרה 240 מיליון שקל וחגגו עימה מי יודע מה וצריך להוריד אותה.

אביהו מדינה: וזה בצו.

אביהו מדינה: אתה לא יכול ללכת על גוף כזה שבקושי מתנהל, 15% מהתקציב של כל הארגון הזה זה להפקה.

אביהו מדינה: זאת אומרת כל השאר זה תקציב מובטח שיש לו כתובת מראש מראשית השנה ועד סופה.

אביהו מדינה: 15% - זה תקציב ההפקה.

אביהו מדינה: הוא נתן הוראה להוריד 240 מיליון.

אביהו מדינה: הלך ג'ו בראל והתחיל להוריד.

אביהו מדינה: התחיל לחתוך בבשר החי.

אביהו מדינה: אבל כיוון שזה לא הגיוני, כיוון שאי אפשר להוריד 240 מיליון מגוף שהוא בן 930 מיליון, אם אתה לא משתק אותו.

אביהו מדינה: כי משכורות שם זה רק 400 מיליון שקל.

אביהו מדינה: והשאר אתה מחויב.

אביהו מדינה: אתה לא יכול לשפוט את רשות השידור כאילו זה עוד ערוץ 2 או עוד ערוץ 10.

אביהו מדינה: רשות השידור היא ערוץ מאוד ייחודי, זה ערוץ ציבורי שיש עליו מטלות שונות ומשונות שהן אינן מסחריות, שהן אינן רווחיות, שהן באות לענות על הצרכים של האזרחים.

אביהו מדינה: לכן אי אפשר להשוות אותו לא לערוץ השני ולא לערוץ 10.

אביהו מדינה: יש עליו מטלות כי הוא ערוץ לאומי.

אביהו מדינה: ועם כל הכבוד לכל הערוצים האחרים הוא עדיין עמוד האש לפני המחנה.

אביהו מדינה: רשות השידור היא עדיין עמוד האש לפני המחנה וחשוב שהיא תמשיך להישאר כזאת.

אביהו מדינה: לא הגיוני היה לבוא ולקצץ 240 מיליון שקל, לא ניתן.

אביהו מדינה: גם בגוף כלכלי פרטי אי אפשר לעשות דבר כזה.

אביהו מדינה: גם אם תהיה דיקטטור.

אביהו מדינה: עם כל ההסכמים והסכמי ההסכמים וטלאי על טלאי שנשמרו מזה שנים במשך 30 שנה ממנכ"ל למנכ"ל, מוועד הזה לוועד אחר, אתה לא יכול לקצץ.

אביהו מדינה: ברור שאתה תמצא את עצמך השנה עם מינוס של מאה מיליון – כל הכבוד לכם שזה רק מאה מיליון.

אביהו מדינה: כל הכבוד שהם הצליחו להוריד 120 מיליון אבל זה פגע ביצירה.

אביהו מדינה: שתדע לך, ברשות השידור היום אין שום יצירה.

אביהו מדינה: אין בטברנה, אין ריח מנטה, אין הפקות ישראליות, אין שום דבר, אין כלום, פשוט שממה, משתמשים בכל מה שהיה פעם.

אביהו מדינה: כי כל התקציב שקיים היום הוא קיים כדי לקיים את הגוף, לא את ההפקה.

אביהו מדינה: אין כמעט הפקה ברשות השידור.

אביהו מדינה: לא צריך לחשוב על זה במושגים כאלה.

אביהו מדינה: רשות השידור זה דבר נחוץ שאנחנו חייבים לקיים אותו ולא משנה המחיר.

אביהו מדינה: צריך להיות יעיל, צריך להיות חסכוני, צריך וצריך וצריך, אבל אסור לתת לו למות.

אביהו מדינה: ומה שאתם עושים עכשיו שאתם מקצצים לו בצורה דיקטטורית 240 מיליון ועוד 20 רוצים ועוד 5% - מאיפה?

אביהו מדינה: מאיפה אתם הולכים לקצץ?

אביהו מדינה: ממה?

אביהו מדינה: מה אתם הולכים לחסל שם?

אביהו מדינה: מי מוכן לחסל את עצמו?

אביהו מדינה: אתה רוצה לחסל את 33?

אביהו מדינה: את הערוץ הראשון?

אביהו מדינה: את רשת ב'? את רשת ג'?

אביהו מדינה: מה אתה רוצה לחסל שם?

אביהו מדינה: הרי הכל שם בפקודה.

אביהו מדינה: אם אתה מקיים ערוץ מוסיקה שהוא לא רווחי בכלל והוא עולה לך הון תועפות, זה בפקודה.

אביהו מדינה: אתה חייב, אתה צריך לתת שירות לאזרח.

אביהו מדינה: יש כאלה שאוהבים מוסיקה קלאסית, אתה חייב להם, לא רווחי, זה עולה המון כסף, נכון.

אביהו מדינה: אבל אתה רשות ציבורית ואתה חייב.

אביהו מדינה: אז אם אתה חייב אז תממן אותו גם כן.

אביהו מדינה: אתה הממשלה שבאה ומבקשת ממנו לקצץ – תממן אותו.

אביהו מדינה: רשות השידור זה לא עוד רשות, זו לא עוד תחנה.

אביהו מדינה: זו רשות שכל השירות שלה הוא שירות ציבורי לציבור ומכיוון שזה כך הציבור צריך לשלם עבור השירות.

משה כחלון: מסכימים איתך, מר מדינה.

משה כחלון: אני ממש מצטער, אתה לא הבנת את הדברים נכון.

משה כחלון: לא מדובר פה לא על קיצוצים ולא על להרוג, מדובר על רפורמה שנתנו לה דרייב חזק מאוד, גם השר וגם אני לפני מספר חודשים וזו פעולה להבראת הרשות ולא להיפך.

אביהו מדינה: בלי כסף.

משה כחלון: עם הרבה כסף.

שלי יחימוביץ': אדוני יושב ראש הוועדה ואדוני השר, תנו לנו איזשהו מושג בדבר התקצוב של הרפורמה כי זה באמת לוט בערפל הדבר הזה.

משה כחלון: אני רוצה לאפשר לך ולחברי הכנסת תירוש וזיו לדבר, בבקשה.

שלי יחימוביץ': קודם כל השר כבל, באופן כללי הרפורמה יצאה לדרך לטעמי ברגל שמאל בגלל שהיא הייתה בחוק ההסדרים 2006.

שלי יחימוביץ': כל דבר שיוצא מחוק ההסדרים תמיד ייעשה בצורה חפוזה, פרטצ'ית ובוודאי לא מתוקצבת.

שלי יחימוביץ': וזאת השאלה שלי אליך באמת איתן, האם יש תקצוב לרפורמה ברשות השידור?

שלי יחימוביץ': כי ברור לחלוטי שבלי כסף אי אפשר לעשות את זה.

שלי יחימוביץ': דבר נוסף וזאת סתם הערה לסדר.

שלי יחימוביץ': אנחנו רגילים להטיח דברים מאוד קשים ברשות השידור, זה מטבע לשון.

שלי יחימוביץ': לפני שאומרים משהו אומרים כמה המצב שם מזעזע ואנחנו שוכחים שיש שם משאב נדיר של כוח אדם, מיומן, מעולה, משובח, אנשים באמת טובים שהצליחו לשמור על אתוס עיתונאי אחרי כל הדברים הנוראים שעברו עליהם בכל מיני הנהלות שונות ומשונות שהם נאלצו לספוג ובכל זאת שמרו על חוט שדרה עיתונאי ובכל זאת מצליחים לספק תוכניות טובות ברמה גבוהה ולשרוד את כל הדברים הקשים שהם עוברים, ותאמינו לי שאני יודעת על מה אני מדברת, עברתי את זה על בשרי.

שלי יחימוביץ': מי שמצליח לשרוד את כור ההיתוך הזה ולהישאר עיתונאי טוב ומתפקד אז מגיע לו צל"ש כי זה לעבוד בתת תנאים ויחד עם זה התוצאות מצוינות.

משה כחלון: אנחנו לא חולקים על הדברים האלה.

משה כחלון: שליח יש שם מאגר, משאב שאסור לזלזל בו ואסור לפרק אותו וצריך למעט בפגיעה בו כי זה חומר הגלם של רשות השידור, גם הרדיו וגם הטלביזיה.

משה כחלון: איך מוציאים לפועל רפורמה בלי שיש ועד מנהל?

משה כחלון: אני לא מבינה בכלל מלכתחילה איך אנחנו מתחילים את הדיון?

משה כחלון: איך אנחנו מתחילים את הרפורמה בלי שהמנהלים לא נבחרו כחוק?

משה כחלון: מי יוציא לפועל את הרפורמה הזאת אם אין מנהלים ואין ועד מנהל?

משה כחלון: איך אנחנו מוציאים לדרך תוכנית של ייעול, הבראה?

משה כחלון: אני אגב לא אוהבת את המילים האלה ייעול והבראה.

משה כחלון: מיקור חוץ בכלל אני לא אוהבת.

משה כחלון: זה שם נרדף לפיטורין ולהעברה לקבלנים ולמרות שחברות ההפקה החיצוניות הן חברות שוות ומשובחות בפני עצמן, המיקור חוץ הזה עם חברות הפקה חיצוניות הוא בוודאי יהיה מסיבי מדי שזה אחת מאבני היסוד של הרפורמה להפוך את רשות השידור לבית שידור.

משה כחלון: זה במידה רבה מעקר מתוכן ומסכל את המהות של השידור הציבורי.

משה כחלון: שידור ציבורי זה לא ביזנס.

משה כחלון: מה לעשות?

משה כחלון: כמו שמוסדות לחוסים זה לא ביזנס.

משה כחלון: תגידי להבדיל.

משה כחלון: שליח אני מדברת כי זה דברים שנמצאים בחוק ההסדרים 2007 והיו החוק ההסדרים 2006.

משה כחלון: התפיסה האובססיבית הזאת של להפריט ומיקור חוץ והבאה וייעול – אלה לא מושגים שצריך להחיל אותם על שידור ציבורי.

משה כחלון: שידור ציבורי לא אמור להיות רווחי בהכרח.

משה כחלון: הוא לא פועל בקודים של ביזנס.

משה כחלון: הוא פועל בקודים אחרים לגמרי.

משה כחלון: הוא שירות לציבור.

משה כחלון: ככה אנחנו צריכים למדוד אותו.

משה כחלון: טכנית, דובר על תוכנית פרישה מרצון.

משה כחלון: קודם כל אין לה אזכור כרגע.

משה כחלון: אלא אם איתן יתקן אותי ויש לה אזכור.

משה כחלון: אין לה אזכור.

שלי יחימוביץ': שנית, תוכנית פרישה מרצון חייבת להיות מתוקצבת בצורה מסיבית כדי שמי שהולך ילך הביתה בכבוד ולא כעני מרוד, וזה מה שיקרה לעובדים האלה אם הם ילכו בלי תוכנית פרישה מרצון.

שלי יחימוביץ': זה נדבך לטעמי החשוב ביותר בתוכנית פרישה וברפורמה, ובינתיים אין תוכנית פרישה אז אין מקורות להפקות והכל גווע וחוזר חלילה ואנחנו חונקים והורגים את הגוף הזה שהוא מאוד חשוב ואנחנו חייבים לגייס כוחות כדי לעזור להם.

שלי יחימוביץ': אני בטוחה, בלי שהוא אמר לי, שהוא בעצמו מנהל קרבות מול האוצר בעניין הזה, אנחנו מוכרחים לתת את הגיבוי ופשוט להביא כסף לדבר הזה כדי שהוא יחיה כי הוא חשוב לנו מאוד.

שלי יחימוביץ': מחיאות כפיים.

משה כחלון: תודה.

משה כחלון: ישבנו כאן בישיבות רבות והדברים שאת אומרת קיבלו ביטוי בישיבות הקודמות.

משה כחלון: גם הערכה שלנו לעיתונאים - - -

שלי יחימוביץ': אבל לא קרה כלום, אז מותר להגיד שוב.

משה כחלון: לגבי הרפורמה שהונהגה אז, הגיע לכאן השר כבל ורענן דינור וביקשו אותה.

משה כחלון: הם ביקשו את הרפורמה שנעזור לסייע להם ובמסגרת הסיוע זה להעביר את הרפורמה.

משה כחלון: אני טועה השר כבל?

איתן כבל: צודק.

משה כחלון: לכן גם קידמנו אותה.

משה כחלון: קידמנו אותה על מנת לסייע, לא על מנת להזיק.

משה כחלון: אני התעקשתי פה, עמד מנכ"ל משרד ראש הממשלה ואמרתי לו: המילה מפוטרים בוודאי לא תצא מתחת ליד שלי.

משה כחלון: וזה הופיע בפרוטוקול.

משה כחלון: את אומרת פרישה מרצון, אני אמרתי: עידוד פרישה מרצון.

משה כחלון: ישבתי עם האוצר בחדר הזה וסיכמתי איתם שאנשים לא יצאו בתנאים שהקודמים יצאו, שאתה פה אדוני, ירון אנוש עמד פה ותיאר לנו את המצב של האנשים שיצאו בפעם הקודמת ואמרתי: זה לא יחזור.

משה כחלון: התנאים היו מחפירים.

משה כחלון: לכן, את פרצת לדלת פתוחה.

משה כחלון: אני מוכן, יש לי סמכות בחוק להאריך יחד עם השר, לצמצם, אני מוכן עכשיו לבטל את הרפורמה, שיזרימו להם עוד מיליארד שקל.

משה כחלון: אני חותם אישית.

משה כחלון: לי אין עמדה לצמצם, לפטר או לא.

משה כחלון: הם באו וביקשו את זה ועזרתי להם.

משה כחלון: אני אומר פה לפרוטוקול, כל מה שהם יחליטו ויגידו שזה לטובת העניין וזה טוב לעובדים, טוב להנהלה, טוב לעיתונאים - אני חותם בעשר ידיים.

משה כחלון: אבל גם מותר לי לשאול שאלות.

משה כחלון: אני לא נמצא פה כחותמת גומי.

משה כחלון: אלה הדברים שלא יובן משהו אחר.

משה כחלון: כעת זכות הדיבור לחברת הכנסת רונית תירוש, בבקשה.

רונית תירוש: תודה.

רונית תירוש: באמת תהיתי במה שונה המעמד הזה ממעמדים אחרים שהיינו בהקשר של רשות השידור שהרי היו כבר כמה וכמה דיונים.

רונית תירוש: התרשמתי והייתי שותפה להסכמה לפחות או לרצון לסייע להפעיל את הרפורמה משום שרשות השידור נמצאת במצוקות שונות מעבר לגירעון והניהול הכושל ובעיות פוליטיות שייחסו לרשות שלא באשמת העובדים, יותר לכיוון ההנהלה.

רונית תירוש: צריכה להיות רפורמה שם והסכמנו, אבל אני למודת ניסיון שרפורמה לא נעשית בשיתוף עם משרד האוצר שהוא בעיני לא רק הכל יכול הקובע אלא אם כן גם מוכיחים לו שאכן הולכים להתייעל.

רונית תירוש: והתייעלות במשרד האוצר היא שווה לשינויים מבניים.

רונית תירוש: ושינויים מבניים שווים ל – אני אגיד מילה גסה פיטורין אבל פרישה וצמצום כוח האדם.

רונית תירוש: זו נקודה שגם עליה היה קונצנזוס בדיונים הקודמים שאף אחד מחברי הכנסת מכל סיעות הבית לא מוכנים לתת ידם לרפורמה שבסופו של דבר תביא לפיטורי אנשים שלא מרצונם או שלא בדרך של כבוד.

רונית תירוש: ואז עברנו לטרמינולוגיה של פרישה מרצון עם תנאים.

רונית תירוש: שאלתי, נכון לישיבה זאת, אני לא יודעת אם הם מייצגים אבל נדמה לי נציגים של ועדי העובדים, אמרו לי שלא דיברו איתם עד היום, שלא הגיעו איתם להסכמות ולכן אני אומרת:

רונית תירוש: אנחנו התקדמנו מאוד והלכנו יד ביד עם הרשות, עם משרדו של השר ועם רענן דינור אבל הנקודה הכי בסיסית שהיא מעמידה אותנו כמי שמגן על העובדים מפני רצונות כאלה ואחרים של האוצר, לא שצריך ללכת נגדם אבל במקרה הזה צריך לשמור על העובדים, זה לא ניתן.

רונית תירוש: אז עוד ישיבה ועוד ישיבה ולא דיברו איתם?

רונית תירוש: אז אני באמת מופתעת.

דובר: כן דיברו איתנו.

מטי גרינברג: לא דיברו.

משה כחלון: זה ברור, אחד יגיד דיברו ואחד יגיד שלא דיברו.

משה כחלון: אני אאפשר לנציגי העובדים לדבר.

משה כחלון: חבר הכנסת זיו, בבקשה.

יצחק זיו: כאחד שעבר על עצמו את התהליך שקוראים לזה הפרטה, יעילות, פרישה מרצון, אני קורא לזה מילה אחת: עידוד אונס מרצון.

יצחק זיו: שמענו את הויכוח בין אנשי הוועד לאנשי הוועד.

יצחק זיו: זה בדיוק תהליך שעברתי.

יצחק זיו: אנשי הוועד סוגרים עם ההנהלה והם כאילו המייצגים של העובדים.

יצחק זיו: העובדים יודעים לאחר מעשה שהעניין נגמר ופתאום הם רואים שהם בחוץ בלי שום תנאים משום שאותו ועד ויהיה איזה ועד שלא יהיה, גם הוועד שאני פעם הייתי חלק ממנו ועזבתי לפני הפרישה, נסגרו דברים.

יצחק זיו: איך הם נסגרו?

יצחק זיו: בהסכמה.

יצחק זיו: וכל העובדים לא יודעים בכלל מה סוכם.

יצחק זיו: באים אליהם ואומרים להם: תחתמו.

יצחק זיו: פרישה מרצון.

יצחק זיו: אם לא תחתמו אתם מפוטרים בראשון לחודש הבא.

יצחק זיו: אני מציג את הדברים כמו שהיו בבזק.

יצחק זיו: המכתב מוכן, אם לא תחתום יש לך מכתב פיטורין.

יצחק זיו: וזה נקרא פרישה מרצון.

יצחק זיו: כדי שתבינו ולא נגיע לאותו מצב, היינו כאן בדיונים קודמים, דובר על הנושא הזה ואני חוזר ואומר: לסכם שהעובדים גם יידעו.

יצחק זיו: נכון שהוועד הוא נציג העובדים אבל בזמן התייעלות, הוא הופך פתאום להיות נציג ההנהלה, יסלחו לי חברי הוועד המכובדים.

משה כחלון: מטי גרינברג, בבקשה, אני אאפשר לך משפט אחד כי את נציגת ההסתדרות ופה עשו עוול גדול להסתדרות.

מטי גרינברג: אני מבקשת שיהיה רשום בפרוטוקול שלא התנהל משא ומתן, אנחנו דורשים מיידית להגיע למשא ומתן.

משה כחלון: בבקשה אדוני השר.

איתן כבל: קודם כל אני מתנצל אם פגעתי באדוני היושב ראש קודם.

משה כחלון: לא פגעת, אתה יודע מה זה לפגוע בפוליטיקאי?

איתן כבל: אכן ועדת הכלכלה, חוק ההסדרים כאיש אחד נתנה את כל הגיבוי ליציאה לדרך ועל כך אמרתי לכם אז תודה ואני אומר את זה גם עכשיו.

איתן כבל: אבל יחד עם זאת, שאף אחד לא יהיה גיבור עלי.

איתן כבל: כשאין אחריות כולם לארג'ים לכל העולם.

משה כחלון: תן לנו להנות מהתקופה.

איתן כבל: אני מקווה שהיא תהיה ארוכה.

איתן כבל: גם אני פוליטיקאי וגם אני רוצה להראות הישגים.

איתן כבל: אני יודע שבסופו של יום אני אשפט על מה שעשיתי והאם הצלחתי או לא.

איתן כבל: ואם יש היום תפקיד בממשלה, למרות שאני מחזיק בתיק שהוא שר בלי תיק.

איתן כבל: אם יש משהו שאפשר יהיה לקמט אותו ולבחון אותו יותר מכל משרד אחר - זה רשות השידור.

איתן כבל: זה או עשית או התחלת או בלבלת את המוח.

איתן כבל: בנוסף אני רוצה לומר, שאף אחד לא יעשה את הסיפור על גב העובדים.

איתן כבל: אני "יוניוניסט" לא פחות מאחרים פה.

איתן כבל: אמרתי לפרוטוקול אז ואני אומר עכשיו, אף אחד לא יספר כאן שיישארו ה-1800 עובדים ועולם כמנהגו נוהג והכל איזו תיאוריה.

איתן כבל: ואני מפרגן ואני מכבד, במלחמה שלחתי מכתב לכל העובדים כי מי שנשא בנטל עשה עבודה מצוינת והיה מגיע לו הפרגון, גם בטלביזיה וגם ברדיו.

איתן כבל: אבל צריך לשים את הדברים בפרופורציות.

איתן כבל: כמו שאמרתי אז, או שנצטרך להתמודד בצורה רצינית כשהאוצר יצטרך, שלי, לתת את כל הגיבוי התקציבי כי אני לא מתכוון להיות אותו אחד עם הסכין שחותך.

איתן כבל: אני אמרתי זאת באופן שאיננו משתמע לשתי פנים, גם אם אני אדרש להניח את המפתחות, אין כאן דרך ביניים, זה או שאנחנו מקבלים את כל הגיבוי התקציבי מול רפורמה רצינית ואמיתית או לא.

איתן כבל: אין פה שום משחק אמצע.

איתן כבל: ואני יכול לומר לך שלפחות עד השלב הזה האוצר מגלה מולנו פתיחות, לא שאין לי בעיות, שאף אחד לא יתבלבל.

איתן כבל: אבל אני אומר לכם את זה עם כל הפתיחות של עוד מיליארד ופחות מיליארד.

איתן כבל: כל שינוי ייעשה רק מתוך תוכנית מסודרת שנוגעת לעובדים, שנוגעת לציוד, שנוגעת לניהול, שנוגעת לאופן שבו מנהלים יתקבלו ברשות השידור על פי המפתחות של שקיפות, מכרזים מסודרים באופן הכי שקוף שאפשר.

שלי יחימוביץ': איתן, בתקציב 2007 יש תקצוב לרפורמה?

אלישע שפיגלמן: לא .

איתן כבל: שפיגלמן, לא שמעתי שנעשית רפרנט באוצר.

איתן כבל: אני אומר באופן הכי ברור, לא באתי כדי להרוג אתכם בשקט.

איתן כבל: אני לא עלה תאנה לא של משרד האוצר ולא של אף אחד.

איתן כבל: אפריל זה אוטוטו, זה לא עוד 2000 שנה, זה מחר ועד סוף דצמבר,ינואר, נדע בדיוק מה מערכת היחסים האמיתית ואני אומר את זה למנכ"ל שבא ויושב לי על הראש: נו, נו.

איתן כבל: והעובדים אומרים: נו, נו.

איתן כבל: הרי הכי פשוט היה לפטור את כל התהליך עם 70 עד 80 מהתקציב זה שכר ותקורות.

איתן כבל: אבל אני לא רוצה.

איתן כבל: התחייבתי בפניכם שהדברים ייעשו בשיתוף ובהסכמה.

איתן כבל: ישבתי איתכם, לא ניהלתי מולכם משא ומתן ואני לא אנהל משא ומתן כשאני לא יודע על מה אני מדבר או המנכ"ל או מי מאיתנו, ואין הרבה שיודעים היום ברשות השידור על מה באמת מדברים, וצריך להגיד את זה.

איתן כבל: כל אחד יש לו את המספרים שלו.

איתן כבל: ולכן, אם באמת פינו וליבנו שווים, ואני אומר לכם: פי וליבי שווה.

איתן כבל: לא באתי לכאן כדי להיכשל.

איתן כבל: קודם כל ברמה האישית, אני לא מתבייש להגיד את זה.

איתן כבל: אין אדם קרוב אלא אצל עצמו ואם אתה מתכוון בלב נקי לעשות את העניין הזה אז אתה גם רוצה באמת שהמקום הזה יצליח.

איתן כבל: אין בצקלוני שום עובד שאני מביא או מנהל.

איתן כבל: אני רוצה שהטובים ביותר יהיו.

איתן כבל: ואני אומר את זה לכל חברי הכנסת.

איתן כבל: אני מוכן להיות כאן בפעם הבאה בסוף דצמבר ואני מאמין באמונה שלמה שעוד לפני ה-1,1 להציג בפניכם כבר משהו הרבה יותר אמיתי.

איתן כבל: אין נושא שנוגע לרשות השידור שאינני יחד עם המנכ"ל עוסק בו.

איתן כבל: ואנחנו מחכים לכינונו של הוועד המנהל וזה יהיה ממש בהקדם, וזה לא כל כך פשוט כשאתה הולך לבקש מאנשים להיות חלק מהוועד המנהל או מהמליאה ואתה רוצה אנשים טובים והם יודעים שיש חוק בפתח, יש כאן בעייתיות, אני לא מנסה להתחמק.

איתן כבל: הלוואי והייתי יכול לעשות את זה בחיש גד ולהביא את זה לשפניץ והיא אומרת לי: בסדר, לא בסדר.

איתן כבל: ולכן הגבלנו ואנחנו עושים כל דבר, גם מול העובדים, שלא חס וחלילה כל פעולה שנבצע יכולה להיות כאן דומינו ולתקוע את הרשות ואת פעולתה הרבה יותר ממה שנדמה.

איתן כבל: לכן אני אומר לכם, אין לי בעיה לבוא גם בסוף דצמבר אם אני מציב את האתגר ואין לי ספק שעד סוף דצמבר כבר התמונה שאני גם כובש את עצמי, הרי גם לי יש מה להגיד אבל אתם יודעים איך זה: כותבים בעיתונים על מה שאין.

איתן כבל: קל וחומר למה לי לייצר כאן כל מיני מערכות מיותרות?

איתן כבל: לכן אני אומר את זה כאן על השולחן.

איתן כבל: אני אומר את זה גם לוועדים שאני מדבר אתכם לא פעם ולא פעמיים, הבית הוא של כולנו, זה השידור הציבורי.

איתן כבל: ניתנת לנו כאן הזדמנות פז להציל את השידור הציבורי.

איתן כבל: יש מי שיאמר שמה שאני אומר אלה רק מילים אבל אני אצטרך לעמוד במבחן יחד אתכם, יחד עם המנכ"ל, יחד עם הוועד המנהל ואני מתכוון להצליח.

משה כחלון: תודה רבה.

משה כחלון: נציג עובדים אחד, בבקשה.

משה אסולין: אני רק רוצה להסב את תשומת לב השר, יושב ראש הוועדה וכל החברים הנכבדים פה ובמיוחד לתשומת ליבו של נציג האוצר, שבעצם התנהלות הדברים נגרם בזבוז יומיומי ענק במונחים של מאות אלפי שקלים.

משה אסולין: בגלל חוסר תקצוב של רשות השידור אתם מאלצים אותנו להיכנס ולשכור ציודים מאוד יקרים בשוטף.

משה אסולין: אני אתן לך דוגמא, המשחק בעוד שבועיים, אנחנו צריכים לשכור ניידת ב-20 אלף שקל, למה?

משה אסולין: כי הניידת שלנו לא מסוגלת לעשות את זה.

משה אסולין: למה?

משה אסולין: כי אתה אדוני האוצר לא מתקצב אותנו מספיק על מנת שנוכל לשדרג את הציודים שלנו על מנת שנוכל לעשות שידור.

משה אסולין: זו דוגמא אחת קטנה, כאלה יש עוד מאות אם לא אלפים ביומיום, מסוללות ועד לניידות.

משה אסולין: אמר, ואני מחזק את ידיו של אביהו מדינה, אני ממליץ לכל עובדי רשות השידור לרוץ ולקנות את התקליטים שלו אחרי הדברים שלו, הוא פשוט הוציא לנו את הדברים מהלב.

משה כחלון: זה דיסקים, כבר מזמן אין תקליטים.

משה כחלון: אתם עובדים עם תקליטים?

משה כחלון: זה המצב של הרשות?

משה אסולין: אם מישהו ממש מבין בטכנולוגיה אז האודיופונים חוזרים לתקליטים.

משה כחלון: זה כבר גדול עלינו.

משה אסולין: שלא ישתמע שכאילו נציגי העובדים משלימים ומקובל עליהם כל העניין של הרפורמה.

משה אסולין: הרפורמה מבחינתנו נולדה בחטא.

משה אסולין: זה שהיא נכנסה בחוק ההסדרים ונתנו לנו שבוע להתמודד עם הסיפור הזה, זה לא מכשיר את הקורבן הזה.

משה אסולין: נעשה פה אונס ואי אפשר להגיד אחרת.

משה אסולין: אנחנו לא מסכימים עם הרפורמה, אנחנו חושבים שאפשר להתייעל בצורה אחרת.

משה אסולין: מסכימים עם ההתייעלות, יודעים שצריך להתייעל.

משה אסולין: והנקודה הכי חשובה מבחינתנו, וחברת הכנסת שלי יחימוביץ פה שיבחה את המאגר האנושי הנכבד וכל הסופרלטיבים אבל מה לעשות, הרפורמה הזאת, 50% מאותם סופרלטיבים הולכים לזרוק הביתה.

משה כחלון: כבר דיברנו על זה, זה ברפורמה שיקבלו עדיפות.

משה כחלון: תודה רבה מר אסולין, אתה מהטלביזיה, ירון אנוש מהרדיו – נעשה איזונים, בבקשה.

ירון אנוש: לא האמנתי שיבוא יום שאעמוד כאן ולא אגיד בו משפט שאין בו משהו רע על הנהלת רשות השידור.

ירון אנוש: ואני חייב להגיד לכם כמה דברים לנוכח מה ששמעתי.

ירון אנוש: קיבלנו את מר שקלאר מאוד בחשדנות, יש לנו ניסיון מאוד מסוים ועקבי עם מנכ"לים קודמים של רשות השידור.

ירון אנוש: לא שאין לנו ויכוחים עם מר שקלאר ולא שאין לנו עימותים איתו אבל אני חייב לציין שבתחילת הדרך לפחות וכעיתונאי, העדות שלי נכונה עד קצה האף, כלומר ליום זה - יש שינוי ראשוני שאנחנו כן רואים וזה לפחות במשאים ומתנים ובמפגשים הללו - הם ענייניים.

ירון אנוש: רבותי, ואת זה אני אומר לכל העובדים, בואו לא נשכח, אני לא ראיתי דבר כזה כל עוד אני פעיל מטעם חלק מן העובדים ברשות השידור.

ירון אנוש: אני רק רוצה להוסיף ולהגיד שאם הייתי צריך לשבת ולבחור מישהו לריב איתו כנראה ולהתמודד איתו את ההתמודדות הקשה ביותר שלנו, לפי הניסיון שהיה לנו וזה פיטורי פרישת העובדים, הייתי בוחר את ההנהלה הקיימת וגם את השר הקיים כי יש שם אוזן, היא לא תמיד חיובית מבחינתנו אבל קיימת ועניינית.

ירון אנוש: ואל תתבשם כי אנחנו הולכים לריב הרבה מאוד.

ירון אנוש: אבל שיהיה ברור לכולם, לכל מי שבא ומאיץ את אותה רפורמה, והשאלות למה לא נעשה, ואני אזכיר שוב, פרשתי מרשות השידור לפני שנתיים עם העדפות - - -

מטי גרינברג: אז את מי אתה מייצג?

ירון אנוש: אני מייצג את העיתונאים, שזה קצת יותר ממך, אני מניח.

ירון אנוש: פרשתי לפני שנתיים מרשות השידור כעיתונאי בכיר 24 שנות עבודה מלאות.

ירון אנוש: אתמול בדיוק הייתי במבטחים לברר מה תהיה הפנסיה הצוברת שאקבל כשאגיע ל-65 עד 67.

ירון אנוש: הסכום המעודכן להיום זה 2784 שקלים.

דובר: זה נורא.

ירון אנוש: ואומרים לי שאם אני מוכן היום לשלם ולהמשיך את זה לבד ולהגיע ל-70 האחוזים, אז יש סיכוי שאגיע ל-4000 שקל כשאני אהיה בן 65.

ירון אנוש: אגב, קיבלתי גם פיצויים ביד.

ירון אנוש: הם הספיקו בדיוק לקנות רכב מדגם בי או סי של חברות השכרה.

ירון אנוש: ואני אומר גם למר שקלאר וגם לשר כבל ולכולכם, עם כל הסימפטיה שיש לנו ובאמת עם התחושה שמשהו מתחיל לזוז, לא ניתן לאף אחד להוציא אדם נוסף מרשות השידור בתנאים שאנחנו יצאנו.

ירון אנוש: ומי שחושב שאפשר לפתור את זה בחאפ לאפ אז התשובה היא – לא.

דובר: כל הכבוד.

משה כחלון: ירון, אני חושב שהדברים שלך מהדיון הקודם תרמו הרבה והובילו את הקו הזה של עידוד פרישה מרצון והמילה מרצון, בניגוד למה שאומר חבר הכנסת זיו, זה מרצון, ולא יהיה מרצון – לא יפרשו.

דובר: לא יפרשו מרצון בכלל.

איתן כבל: לא יפרשו, בבקשה, אזה הממשלה תתמודד עם זה.

אריה שקד: אנחנו מאמצים את תנאי הפרישה של בזק, עם האונס.

משה כחלון: פרופסור אלי פולק, האגודה לזכות הציבור לדעת, בבקשה.

אלי פולק: כבוד היושב ראש, כבוד השר, שמעתי בקשב רב את מה שאמרת על כך שבעצם אין אף אחד שיודע מה נעשה ברשות השידור ובתור אדם שהיה שנתיים במליאת רשות השידור, ועדת הכספים שלו, אני מאמץ את דבריך לצערי הרב בכל יד, וזה היה לא מהיום ולא מאתמול וגם לא משלשום.

אלי פולק: אחת הסיבות לכך היא משום שהרשות מתנהלת, אני לא חושב שיש גוף אחד בגודל הזה במדינת ישראל שמתנהל באותה צורה כמו הרשות – פשוט אין תמחור ברשות.

אלי פולק: אין אף אחד שיודע כמה עולה תוכנית רדיו, כמה עולה תוכנית טלביזיה.

אלי פולק: אם אתה לא יודע כמה הדבר עולה, אתה לא יודע כמה אתה מוציא.

אלי פולק: אתה לא יודע כמה אתה מוציא, אתה מוציא בלי לעשות חשבון לאף אחד ובצורה כזאת אתה עובר את התקציבים ועושה את הדברים בצורה שהיא פשוט לא אחראית ואת המספרים יודעים והמספרים של 100 מיליון שקל גם היו לפני 10 שנים במספרים אחרים.

אלי פולק: לכן אם רפורמה או לא רפורמה, שינוי מבנה של ועד מנהל של מועצה וכו', כל זה מאוד חשוב.

אלי פולק: אבל דבר ראשון, הגוף הזה היה חייב להתנהל מבחינה ניהולית כגוף מקצועי.

אלי פולק: אני מאוד מתפלא שבדיון כזה, לא מביאים לכאן, וזה מה שהיה קורה בכל חברה, בדיון כל כך רציני - מצגת שבה מציעים, אומרים בדיוק, אלה הנקודות שעשינו, אלא הנקודות שאנחנו עובדים עליהן, זה מה שאנחנו הולכים לעשות.

אלי פולק: במקום זה כל ההצגה כאן הייתה בעצם אמירה של: תשמעו, אנחנו בעוד כמה חודשים נעשה כך וכך אבל בעצם מה נעשה?

אלי פולק: אני לא יצאתי מכאן כשאני באמת יודע מה נעשה ואני חושב שהסיבה לכך מתחילה בכך שניהול - - -

איתן כבל: סליחה רגע, אני מקבל את המכתבים שלכם, אם הייתי מציג אז הייתי מקבל מכתב איך אני מציג ועוד אין לי ועד מנהל.

אלי פולק: אני מקבל את מה שאתה אומר אבל בוא נזכור, את הדרישה למינוי ועד מנהל אומנם קיבלת גם אתה אבל גם הקודמים לך קיבלו - - -

משה כחלון: כמה זמן אין ועד מנהל?

אלי פולק: שנתיים.

אלי פולק: הבעיה מתחילה לא ברפורמה אלא בניהול.

איתן כבל: אתה רוצה שאצא למכרזים עוד לפני שיש ועד מנהל?

אלי פולק: בוודאי שלא.

איתן כבל: תודה רבה לך.

אחיה גינוסר: אני רוצה להתייחס לדברים של אביהו ושל המנכ"ל, העניין של האגרה.

אחיה גינוסר: הקיצוץ הדרמטי באגרה הוא אחד הגורמים המרכזיים למשבר הגדול.

אחיה גינוסר: זה לא הכרחי, כולם מתייחסים לזה כאל גזירה שאי אפשר לחזור ממנה, אני מבקש מכם לשקול לחזור בכם.

אחיה גינוסר: דבר נוסף אליך כבוד השר, אנחנו מבינים שאתם כעת עובדים על הצעת החוק, על הרפורמה.

אחיה גינוסר: אולי גם תתייעצו בנו כשאתם כותבים את החוק.

איתן כבל: אני רוצה לענות לך על הנושא הראשון, אומר לכך את זה גם כצופה וגם כאזרח, לא נולדתי שר הממונה על רשות השידור, וכנראה, אני מקווה שאני לא אמות כשר הממונה.

איתן כבל: אתה לא יכול, עם כל הכבוד, שזאת מדינה מנהלת את רשות השידור, גם אתה מסתובב בין החברים שלך ביום שישי, ודבר אחד אתה מקווה שאף פעם לא יעלו, את הנושא של רשות השידור.

איתן כבל: זאת אומרת, כולנו באותם מעגלים וכולנו יודעים וכל עוד לא נוכל לבוא בגאווה מעבר לגאוותה היחידה שלנו כעובדים, לבוא ולומר, יש תמורה לאגרה ואנחנו יכולים לבוא לכנסת ולתבוע כי היום אתה צודק, אני בדקתי את זה, אגרת רשות השידור היא הנמוכה ביותר בכל העולם אבל אומרים ששם כנראה יש תמורה.

שרון שביט: אני מאיגוד המפיקים, אני רק רוצה להזכיר שעם כל הכבוד ל-1800 עובדים שבאמת צריכים לפרוש בכבוד ולקבל פיצויים וללכת הביתה עם הראש מורם - - -

משה כחלון: כל ה-1800?

שרון שביט: אני רק רוצה להזכיר בקצרה שיש עשרות אלפי אנשים בחוץ, צלמים, חברות הפקה, שיושבים כבר שנים ומחכים לעבוד עם רשות השידור כאשר אנחנו שמייצגים באמת אלפי אנשים, הרבה יותר מ-1800 עד הרפורמה, ומבקשים שתוציאו את ה 50% החוצה לא רק שיהיה ל-1800 עובדים עבודה אלא גם לעוד אלפי אנשים שהם בכירי התעשייה ויודעים לעשות טלביזיה ורוצים לעבוד לערוץ אחד.

משה אסולין: עברתם קורס של 200 שעות, בכירי התעשייה?

ניר טויב: אנחנו המילואמיניקים של רשות השידור.

ניר טויב: כמו במלחמת לבנון השנייה, אנחנו באים בהתנדבות, אנחנו בקדר, אנחנו יוצרים מה שנקרא, סוגה עלית.

ניר טויב: יצירות דקומנטריות ודרמות.

ניר טויב: זה בעצם מה שלא נעשה בשידור המסחרי.

ניר טויב: אין איפה לשכלל את המיומנויות האלו.

ניר טויב: הולך להיות פה עכשיו 60 שנה למדינה, הבית הטבעי שלנו זה רשות השידור.

ניר טויב: רשות השידור לא מוציאה כסף להפקות בכלל, לא בבית אין לה ולא החוצה.

ניר טויב: עם תקציב של 730 מיליארד שקל, זה לא 15% מה שנאמר פה, זה 30 מיליון שקל סך הכל כולל הכל הכל הכל, זה פחות מ- 5%, 6%, זה כל הבעיה.

משה כחלון: זה כבר מעשה עשוי, הרפורמה כבר עברה בחוק והמיקור חוץ - אם אוהבים את המילה או לא אוהבים, זה כבר יצא לדרך - - -

ניר טויב: לא, אנחנו שומעים פה את המנגינה ואת הסמנטיקה.

משה כחלון: בסדר, אבל אין לזה שום משמעות משום שאי אפשר להחזיר את הגלגל אחורנית אלא אם באמת נעשה איזה מהפיכה לאחור.

ניר טויב: צריך לזכור שלא יתהפכו, שהגולם לא יקום על יוצרו, לעשות הפקות, לעשות יצירות.

איתן כבל: אמרתי לך כבר בפעם הקודמת.

איתן כבל: לפני 4 חודשים לא היה לך דוב.

איתן כבל: עכשיו אתה כבר מתחיל להתווכח איתי על הכליות, על החלקים הפנימיים, אנחנו שלב שלב - - -

ניר טויב: אילולא ראובן שלום פה יושב ראש ועדת הכספים של רשות השידור גם לא היו יוצאים 4 וחצי מיליון שקל בכלל על הפקות שנסחבות מ-2003.

ניר טויב: אז כדי להפיק את אותן יצירות, יש מועדים חשובים, צריך להתחיל לעשות את זה.

איציק שבו: שאלה אחת שמטרידה אותי מאוד, האוצר הבטיח בישיבה הקודמת שהייתה שתוך חודשיים שלושה, תקן אותי אדוני השר, הוא יכין תוכנית של עידוד פרישה מרצון.

משה כחלון: לא כתוב כך.

משה כחלון: כתוב ההנהלה תגיש תוכנית, האוצר לא מגיש תוכניות.

איציק שבו: כתוב בפרוטוקול שהאוצר יגיש תוכנית לעידוד פרישה מרצון.

איציק שבו: תשבו איתנו עם הוועדים למשא ומתן.

משה כחלון: איתי אתה יכול להתווכח על התוכן, איפה שמדובר בעובדים תעיר אותי בשתיים בלילה אני אגיד לך בדיוק מה סוכם.

משה כחלון: על העובדים אני זוכר כל מילה.

משה כחלון: ההנהלה תגיש לאוצר, זה הסיכום.

איציק שבו: אני חושב שזה לא הוגן לבוא היום למנכ"ל רשות השידור ולהגיד לו מה נעשה עד עכשיו כשהוא חודשיים בתפקיד ומתוכם היה חודש מלחמה.

איציק שבו: אילו השר היה מגיש תוכנית מסודרת והיה פוגש את הוועדים, מציע לנו אותה, והיינו הולכים למשא ומתן, יכול להיות שכבר היינו מגיעים למשהו מסוים וחשוב מאוד להגיע עם תוכנית כזאת כדי שנוכל לצאת למשא ומתן.

משה כחלון: תודה, פאני בבקשה.

פאני ביטון: אני טוענת שכל מהלך שיהיה שיהיה דו צדדי ולא חד צדדי.

פאני ביטון: שהמנכ"ל יקבע פגישה עם הוועדים ולא יבטל, שתהיה התקדמות, גם העובדים דורשים לדעת מה קורה, הכל שמועות, הכל דיבורים, הכל סיפורים.

פאני ביטון: אנחנו רוצים גם להתעדכן וגם לעדכן, מן הראוי שתהיה פגישה ושתהיה הידברות.

משה כחלון: לפני הסיכום, מנכ"ל רשות השידור, בבקשה.

מוטי שקלאר: אני אחזור על דבר אחד שיהיה ברור ולא תהיינה פה אשליות, רק אחרי שוועדת הייעוץ תשב עם אנשים מוועדת ההתייעלות של הרשות שכבר יש אנשים שעובדים על העניין, נוכל לבוא לוועדת הכנסת, לוועדת הכלכלה ולומר: אחת שתיים שלוש ארבע.

מוטי שקלאר: לפני כן – חבל על הזמן.

מוטי שקלאר: במקביל אנחנו מתכוונים בשבועיים הקרובים להכניס גורם שיתחיל להיכנס למשא ומתן.

מוטי שקלאר: אדם עם ניסיון רב בעבודה מול ההסתדרות, מול הממשלה, מול האוצר, ולהגיע לתנאי פרישה ראויים במקביל לעבודת חברת הייעוץ.

מוטי שקלאר: זה ייקח זמן.

משה כחלון: תוך כמה זמן יתחיל היועץ לעבוד?

מוטי שקלאר: הגורם יתחיל לעבוד להערכתי תוך שבועיים שלושה.

מוטי שקלאר: שוב, אנחנו גוף מסודר ציבורי, אתה צריך להוציא מכרזים ואתה צריך אישור של ועד מנהל וחלק מהדברים אולי ועדת הכספים ואלו דברים שלוקחים זמן.

מוטי שקלאר: זה דבר אחד.

מוטי שקלאר: נקודה שנייה אני חייב לומר ולח"כים שלא נמצאים כאן, אפרופו על עמידה על החוק כן או לא.

מוטי שקלאר: תזכורת, חלק מהאנשים אולי שכחו.

מוטי שקלאר: ישנם ערוצים מסחריים שקוראים להם ערוץ 2 וערוץ 10 שאף אחד מהם לא עומד כרגע ברוח החוק,

איתן כבל: לצערנו.

מוטי שקלאר: חלק מהם לא עובדים בכלל לפי מה שהחוק דורש מהם.

איתן כבל: רק במכרז.

מוטי שקלאר: ועבור לך לעמידה על המחויבויות של החוק בסכומי הכסף שהם אמורים להוציא עבור הז'נר העילי או הפקות בכלל, ואנשים פה מגורמי הפקה יודעים מזה, ולמרות זאת, בשיתוף האוצר, בשיתוף הכנסת, הם לא מקבלים נזיפה, להיפך.

מוטי שקלאר: האוצר עם הכנסת נותן להם מדי שנה עשרות מליוני שקלים על מנת שהם יחזיקו מעמד.

מוטי שקלאר: אז בוא נשים את הדברים בפרופורציה וגם את זה כדאי לזכור.

משה כחלון: חבל שלא היית פה לפני חודש, היית רואה מה שעשינו להם על ניידות המספרים ועל כל זה, כשהם לא עומדים בחוק אין הנחות לאף אחד.

מוטי שקלאר: אבל נתנו להם הקלות של עשרות מיליוני דולרים.

משה כחלון: אני מציע, בואו נחקה את הדברים הטובים, בואו לא נחקה את הדברים הרעים.

משה כחלון: אז מה אתה אומר, כולם עוברים על החוק?

מוטי שקלאר: לא, אני אומר שישנה הבנה שלעיתים צריך לשכלל בין החוק לבין המציאות.

משה כחלון: תודה רבה.

משה כחלון: אני מבקש קודם כל להודות לשר ולכל מי שהגיע לדיון החשוב הזה.

איתן כבל: ממריץ גם.

משה כחלון: הוא התחיל קצת בטונים גבוהים והוא הלך והסתדר והתיישר.

משה כחלון: זהו דיון חשוב, אני עדיין עומד מאחורי הדברים שלי שהשלבים הם איטיים, קיבלנו קצת הסברים גם מהשר, גם מהמנכ"ל.

משה כחלון: הרושם שלי, אדוני השר שהקצב הוא קצת איטי, ואני לא מדבר כרגע על דברים שהם בנפשנו או מה שנקרא שמדובר באנשים.

משה כחלון: יש עוד דברים, יש עוד אמצעים שאתם צריכים לטפל בהם אבל איך אומרים: הדברים שלך נאמנים עלי.

משה כחלון: אם אתה בא ואומר: אנחנו נפגשים בדצמבר עם תוכנית אחרי שוועד מנהל ממונה.

משה כחלון: אני רוצה רק להציע לך כחבר, בקדנציה הקודמת אתה ישבת פה ואני ישבתי שם.

איתן כבל: נכון.

משה כחלון: אני גם לא רוצה לצטט את הדברים שלך מהקדנציה קודמת, נזכרתי בהם אחר כך אבל נעזוב את זה.

משה כחלון: התליין הראשי של רשות השידור היה איתן כבל.

משה כחלון: כמו עורך דין שפעם מייצג את זה – הורג אותו, ומייצג את ההוא – הורג אותו.

משה כחלון: זה טבעי.

מוטי שקלאר: אני התנגדתי להקלות.

משה כחלון: התנגדת להקלות אבל אם הייתי נותן בידך את רשות השידור לפני שנתיים – היית עושה מהם קציצות.

משה כחלון: אבל אלה החיים, זה בסדר.

משה כחלון: אולי בעזרת השם אני אהיה שר והדברים יהיו הפוכים.

משה כחלון: אבל אלה החיים וזה בסדר גמור ואנחנו לא אויבים.

משה כחלון: על כל פנים אדוני השר, אני קודם כל מודה לך גם על האינפורמציה וגם על ההגעה שלך ואדוני המנכ"ל, אני מאחל לך הצלחה.

משה כחלון: הוועדה לרשותכם.

משה כחלון: לא השתנה שום דבר מבחינתנו.

משה כחלון: היו ביקורות והייתי חייב להשמיע אותן ואני מרגיש מאוד נוח, אני חושב שמילאתי את תפקידי, גם כחבר כנסת וגם כיו"ר הוועדה.

משה כחלון: הוועדה עומדת לרשותכם, אם אתם צריכים משהו עוד לפני דצמבר, אני גם עומד לרשותך אדוני השר בכל זמן שתחפצו.

משה כחלון: אני רואה חשיבות גדולה מאוד בהבראת הרשות.

משה כחלון: אני רואה חשיבות מאוד גדולה ביציבות של הרשות ובשידור הציבורי, אני לא צריך לחזור על זה כל ישיבה.

משה כחלון: אני חושב שיש חשיבות גדולה מאוד לשידור הציבורי, ואני לרשותכם ומאחל לכם הצלחה, תודה רבה, הישיבה נעולה.

איתן כבל: תודה לכם.